આ લાગણીની કટોકટી દૂર કરવા સાવનને સાયકોથેરપી આપવામાં આવી. આવા દર્દીઓ થેરાપીસ્ટને પણ પોતાના ‘ઝીરો ઓર હંડ્રેડ'ના ચશ્માથી જ જૂએ. પ્રમાણમાં લાંબી ચાલતી આ ચિકિત્સામાં ધીરજ ખૂબ જરૂરી છે. જો આવા દર્દીઓને વાસ્તવિક ધ્યેયો તરફ વધારે કેન્દ્રિત કરવામાં આવે તો ધીમે ધીમે મક્કમ સુધારો જોવા મળે છે. તેમનામાં રહેલી કોઇ વિશિષ્ટ સોશિયલ સ્કીલ કે કોઇ પોઝીટીવ કૌશલ્યને વિકસાવવાનો પ્રયાસ કરવામાં આવે તે જરૂરી છે. સાવનના ફેમિલિ મેમ્બર્સને પણ કેવી રીતે વર્તન કરવું તે સમજવું જરૂરી હતું. સિટિંગ્સ પછી સાવનના પોઝીટીવ અન નેગેટીવ લાગણીના ઊભરા ધીમે ધીમે શાંત થયા. એની વાસ્તવિકતાને જોવા-સમજવાની દ્રષ્ટિ વધુ સ્થિર થઇ. હવે તે કોલેજમાં ધ્યાન આપતો થયો..